Mníchovské metro

Mníchovské metro (po nemecky: Münchner U-Bahn) je systém metra pozastávajúci zo 100 staníc a 103,1 km nachádzajúci sa v hlavnom meste spolkovej krajiny Bavorsko Mníchov, v Nemecku. Z celkového počtu staníc sa 3 nachádzajú za hranicou Mníchova, na severnom predmestí mesta v mestečku Garching bei München.

Prvý úsek bol otvorený 19. októbra 1971. V súčasnosti má 6 hlavných liniek a 2 posilové. Väčšina staníc je v podzemí, výnimku tvorí 6 staníc: päť na linke U6 a jedna na linke U5.

Prevádzku metra zabezpečuje spoločnosť MVG (Münchner Verkehrsgesellschaft - Mníchovská dopravná spoločnosť). V systéme premávajú súpravy troch typov, všetky zostrojila spoločnosť Siemens. V prevádzke sú aj vozidlá premávajúce už od začiatku prevádzky metra, vyradených bolo len niekoľko kusov, ťažko poškodených pri haváriách a požiari.

 Sieť metra 

 Linka Trať Najnovší úsek Dĺžka Počet staníc 30px  Olympia-Einkaufszentrum ↔ Mangfallplatz  2004  12,185 km  15 30px  Feldmoching ↔ Messestadt Ost  1999  24,377 km  27 30px  Moosach ↔ Fürstenried West  2010  21,204 km  25 30px  Westendstraße ↔ Arabellapark  1988  9,245 km  13 30px  Laimer Platz ↔ Neuperlach Süd  1988  15,453 km  18 30px  Klinikum Großhadern ↔ Garching-Forschungszentrum  2006  27,416 km  26

Okrem 6 hlavných liniek fungujú v systéme mníchovského metra aj 2 posilové:
 25px Linka U7 premáva len cez pracovné dni na trase: Westfriedhof ↔ Neuperlach Zentrum. Linka využíva kombináciu viacerých trás iných liniek: U1, U2 a U5
 25px Linka U8 premáva len počas sobôt na trase: Sendlinger Tor ↔ Olympiazentrum. Aj táto linka využíva trasy iných liniek: U1, U2 a U3

 Prestupné stanice 
V systéme je 6 prestupných staníc (nerátajúc spoločné stanice vždy pre dvojicu liniek). Tri z nich sú v samotnom centre mesta, ktoré vytvárajú prestupný trojuholník (ako je to napr. v Prahe):

 Sendlinger Tor  25px 25px x 25px 25px    
 Hauptbahnhof  25px 25px x 25px 25px 
 Odeonsplatz  25px 25px x 25px 25px 

Zvýšné 3 sú mimo historického centra:

 Scheidplatz  25px x 25px
 Innsbrucker Ring  25px x 25px  
 Olympia-Einkaufszentrum  25px x 25px

Stanice Scheidplatz a Innsbrucker Ring majú veľmi dômyselný spôsob prestupovania, ktorý uľahčuje cestovanie: nastupištia sú dve, vždy spoločne pre dve odlišné linky oproti sebe, ale pre vlaky v rovnakom smere. Napr. v stanici Innsbrucker Ring stoja vlaky odchádzajúce na východ na rovnakom nástupišti oproti sebe, čo umožňuje cestujúcim pohodlný prestup z vlaku do vlaku. Systém je nastavený tak, že väčšinou sú vlaky v stanici v rovnakom čase alebo sa čakajú.

 Prestup na S-Bahn 
Kľúčovú úlohu v celom systéme hromadnej dopravy okrem metra zohrávajú aj prímestské vlaky, tzv. S-Bahn 20px. Na mnohých miestach v meste sa metro stretáva s S-Bahnom:

 Hauptbahnhof  25px 25px 25px 25px x 20px
 Karlsplatz (Stachus)  25px 25px x 20px
 Marienplatz  25px 25px x 20px
 Ostbahnhof  25px x 20px  
 Neuperlach Süd  25px x 20px
 Trudering  25px x 20px
 Giesing  25px x 20px
 Feldmoching  25px x 20px
 Moosach  25px x 20px
 Heimeranplatz  25px 25px x 20px
  Harras  25px x 20px

 Dostupnosť metrom 
Väčšina turisticky atraktívnych alebo dôležitých miest Mníchova je pohodlne dostupná metrom.

 Marienplatz - historické centrum s radnicou (stanica  Marienplatz 25px 25px)
 Hlavná stanica - hlavná železničná stanica (stanica Hauptbahnhof 25px 25px 25px 25px)
 Theresienwiese - priestor kde sa koná Oktoberfest (stanica Theresienwiese 25px 25px)
 Allianz aréna - futbalový štadión (stanica Fröttmaning 25px)
 BMW múzeum a samotná budova BMW (stanica Olympiazentrum 25px)
 Zoologická záhrada (stanica Thalkirchen (Tierpark) 25px)
 Uptown - najvyššia budova Mníchova (stanica Georg-Brauchle-Ring 25px)
 Výstavisko - komplex pre výstavy a veľtrhy (stanice Messestadt West a Messestadt Ost 25px)

 Budúcnosť 

V tomto období (2014) sa sieť metra nerozširuje. Najnovším úsekom, ktorý bol otvorený v roku 2010 bol úsek na linke U3 na jej severnom konci: z pôvodnej konečnej stanice Olympia-Einkaufszentrum sa linka predĺžila až po stanicu S-Bahnu Moosach (celkovo 2 nové stanice).

Vedú sa diskusie o rozšírení 3 liniek:
 linka U6 zo stanice Klinikum Großhadern do stanice Martinsried (už sa hranicami mesta Mníchov)
 linka U4 zo stanice Arabellapark do stanice Englschalking (s možnosťou prestupu na S-Bahn)
 linka U5 zo stanice Laimer Platz do stanice Pasing (dôležitý dopravný uzol S-Bahnu a vlakov Deutsche Bahn)

 Iné projekty 

 Externé odkazy 
 Integrovaná doprava regiónu Mníchov
 Mníchovská dopravná spoločnosť
 Informácie o metrách v Nemecku

Kategória:Metrá
Kategória:Doprava v Mníchove